Andrus Org

Andrus Org (sündinud 25. aprillil 1974) on eesti õpetaja ja kirjandusteadlane, Eesti kirjanduse lektor Tartu Ülikoolis.

Andrus Org on avaldanud artikleid kirjanduse didaktikast ja ulmekirjandusest.

Elulugu 
Org on õppinud Ülenurme Gümnaasiumis 1989–1992, Tartu Ülikoolis bakalaureuseastmes (eesti kirjandus ja teatriteadus) 1992–1998, samas õpetajakoolituses 1999–2000 ja magistrantuuris (eesti kirjandus) 1998–2001, täiendades end Helsingi Ülikoolis 1998. aastal. 2001. aastal kaitses ta magistritöö "Ulmekirjandus: žanri dimensioonid" (juhendaja dotsent Epp Annus) ja 2017. aastal doktoritöö "Eesti ulmekirjanduse žanrid ja nende poeetika" (juhendaja professor Arne Merilai).

Ta on 2008. aastast Tartu Ülikooli lektor ja 1993. aastast Herbert Masingu Kooli eesti keele ja kirjanduse õpetaja. 2007. aastast on ta põhikooli ja gümnaasiumi riikliku õppekava kirjanduse ainekava töörühma juht Riikliku Eksami- ja Kvalifikatsioonikeskuse juures. 2017. aastast juhib ta Innove (Haridus- ja Noorteamet) õppekava arendamise keele ja kirjanduse valdkonna töörühma.

2003. aastast kuulub ta Eesti Võrdleva Kirjandusteaduse Assotsiatsiooni, 2009. aastast Eesti Kirjanduse Seltsi.

Artikleid
 Kuidas lugeda kaaneteksti? Algupäraste proosaraamatute kaanetekstide analüüs. Keele ja Kirjandus, 2022, 7, 598–616 (koos R.Reinsaluga).
 Noor(te)kirjanduse tuumi ja veeri. Looming, 2022, 7, 976–992.
 Essee kirjutamisest kirjanduse eriala kursusel: üliõpilaste arusaamad ja õppejõu tagasiside. Eesti Haridusteaduste Ajakiri, 2019, 7(2), 100−127.
 Fantastic fiction in Estonian literature: fields of genres and their sources of influence. Martin Carayol (toim.). Le fantastique et la science-fiction en Finlande et en Estonie (35–45). Paris: L'Harmattan, 2012.
 Lammasinimene, liblikmees ja karunaine. Maagilisest realismist eesti kirjanduse näitel. S.Vabar (toim.). Luhtatulek. Ekslemisi Mehis Heinsaare tihnikutes (58–70). Tartu Ülikooli Kirjastus, 2011.
 Plahvatus nullpunktis ehk Nullindate eesti noorteromaan. Haridus, 2011, 2, 5–8.
 Eduard Bornhöhe in the light of historical narratives. ELM: Estonian Literary Magazine, 2010, 21, 4–9.
 Gümnaasiumi ainekava – kirjandusõpetus poeetika võtmes. Õpetajate Leht, 2010, 6, 16–17.
 Omadele sissekäik lubatud: Karl Ristikivi "Hingede öö" käsitlusvõimalusi koolis Haridus 2007, 5/6.
 Kuidas kirjutada tulevikku? Keel ja Kirjandus, 2005, 3, 236–240.
 Fiktsioonimaailmade metafoorne kohanemine: reaalsus fantastika liistul. V.Sarapik, M.Kalda (toim.). Kohanevad tekstid (123–133). Tartu: Eesti Kirjandusmuuseum, 2005.
 The Dimensions of the Contemporary Science Fiction Novel on the Basis of Examples from Estonian Literature. Interlitteraria, 2004, 9, 226–237.
 Ulmežanri piirjooni. Keel ja Kirjandus, 2001, 12, 825–839.
 Ulmežanri tüpoloogia: temaatika ja motiivistik. Keel ja Kirjandus, 2002, 8, 554–566; 9, 642–653.
 Ameerika-müüdi sünd: kas lummav pastoraal või karm wilderness?: Arthur Barlow' ja William Bredfordi reisikroonikate põhjal. T.Maran, K.Tüür (toim.). Tekst ja loodus (82–91). Eesti Kirjanduse Selts, 2000.
 Jalgpall on parem kui teater ehk Sporditeatri piirjooni. A.Saro, S.Karja (toim.). Teatrielu 2002 (26–37). Eesti Teatriliit, 2003.

Viited

Välislingid

 Andrus Org Tallinna Ülikooli raamatukogu andmebaasis
 

Eesti kirjandusteadlased
Eesti õpetajad
Sündinud 1974